सामग्री: उत्तर डकोटा भागात शास्त्रज्ञांनी केलेल्या उत्खननातून यासंबंधीचे पुरावे हाती लागले आहेत. इथं सापडलेल्या माशांच्या आणि झाडांच्या जीवाश्मात त्या विध्वंसातून आकाशात उडालेले दगडांचे तुकडे आणि इतर काही चमकदार पदार्थ सापडले आहेत. या जीवाश्मात पाण्याचे अंशही मिळाले आहेत. अशनी कोसळल्यानंतर समुद्राच्या पातळीत वाढ झाली होती, त्याचं हे निदर्शक आहे. 

PNAS या जर्नलमध्ये यावरील शोधनिबंध प्रसिद्ध झाला आहे. 

युनिव्हर्सिटी ऑफ कन्सासमधील संशोधक रॉबर्ट डेपाल्मा आणि त्यांच्या सहकाऱ्यांनी हे संशोधन केलं आहे. टॅनिस या भागात हे उत्खनन झालं आहे. हा अशनी कोसळल्यानंतर पुढील काही मिनिटं किंवा काही तास काय घडलं असेल याची झलक या उत्खननातून दिसून येते. 

आता ज्या भागाला गल्फ मेक्सिको म्हटलं जातं त्या भागात हा 12 किलोमीटर लांबीचा अशनी कोसळला होता. हा आघात इतका मोठा होता की त्यातून अब्जावधी टन वितळलेले आणि बाष्प रूपातील खडक हजारो किलोमीटर दूरवर अवकाशात विखुरले गेले.

टॅनिसमध्ये जे जीवाश्म सापडले आहेत, त्यात मण्यांच्या आकाराचे पदार्थ सापडले आहेत. हे पदार्थ या विध्वसांवेळी पृथ्वीवर पडले होते. हे मणी बंदुकीतून झाडलेल्या गोळ्यांसारखे कोसळले होते. 

या आघातानंतर ज्या लहरी निर्माण झाल्या त्यातून पाण्याची पातळी वाढली. याला Seiche म्हणतात.

इथं  माशांच्या जीवाश्मात राख सापडली आहे. या माशांच्या कल्ल्यात राखेचे अवशेष सापडले आहेत. झाडांच्या जीवाश्मातील रेझिन्समध्य हे जीवाश्म सुरक्षित राहिले आहेत. जिओकेमिस्टनी या मटेरिअलचा संबंध मेक्सिकोतील त्या साईटशी जोडला आहे. या उत्खननात सापडलेल्या जीवाश्मांचा कालखंड 6.57 कोटी वर्षं इतका दाखवण्यात आला आहे. 

ज्या पद्धतीने या जीवाश्मांची रचना झाली आहे, ते पाहता हा भाग पाण्यात बुडला असावा, असा निष्कर्ष निघतो. 

या आघातानंतर त्सुनामी उसळली होती. पण गल्फ ऑफ मेक्सिकोपासून 3000 किलोमीटरवर असलेल्या उत्तर डकोटा भागात ही त्सुनामी पोहोचण्यासाठी बरेच तास लागले असतील, असा कयास आहे. 

रॉबर्ट डेपाल्म उत्खनन करताना.

यातून जाणवलेल्या भूकंपाच्या धक्क्यातून जगभरात पाण्याच्या पातळीत मोठी हालचाल निर्माण झाली असावी. भूगर्भात निर्माण झालेल्या या तरंगांची तीव्रता 10 ते 11 भूकंपांइतकी तीव्र होती. या तडाख्यात जे काही सापडलं ते एकत्रित ढिगाऱ्यासारखं जमा झालं असावं. त्यात झाडं, पृथ्वीवरील प्राणी, मासे आणि इतरही बऱ्याच घटकांचा समावेश आहे....\nमागील सामग्री खालीलप्रमाणे सारांशित केली जाऊ शकते:
6.6 कोटी वर्षांपूर्वी पृथ्वीवर कोसळलेल्या मोठ्या अशनीमुळे डायनासोर आणि इतर अनेक जीव नष्ट झाले. या महाविध्वंसाचे आणखी काही पुरावे मिळवण्यात संशोधकांना यश आलं आहे. हा विध्वंस किती महाकाय होता, याची झलक या पुराव्यांतून दिसून येतं.